РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 39

от заседание на комисия ”Управление на собствеността”
към Пленума на Висшия съдебен съвет, проведено на 24.07.2017 г.

Днес, 24.07.2017 г., понеделник, от 13.00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Михаил Кожарев
						  ЧЛЕНОВЕ:  Светла Петкова
                                                                                       Юлиана Колева
                                                                                       Розалин Трендафилов
                                                                                       Димитър Узунов                                                                                       
                                                                                       
	ОТСЪСТВАТ: Милка Итова.

           От администрацията на ВСС присъстват: инж. Добромира Димитрова – и.д. директор на дирекция „Управление на собствеността на съдебната власт на съдебната власт”,  инж. Дениза Павлова – главен експерт в дирекция „Управление на собствеността на съдебната власт” и и.д. началник на отдел „Инвестиции и строителство” и Владимир Димитров - старши експерт - юрист в дирекция „Управление на собствеността на съдебната власт“ и Анжела Цветанова - младши експерт в дирекция „Управление на собствеността на съдебната власт“ .

1. ОТНОСНО: Съвместни действия за осигуряване на подходящ сграден фонд за органите на съдебната власт и ДКСИ.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	1.1. Приема информацията от проведена работна среща между представители на ДКСИ и представители на КУС, проведена на 19.17.2017 г., в сградата на ВСС.

2. ОТНОСНО: Писмо рег. № ВСС-3579/11.07.2017 г. от упълномощен представител на „Консорциум „РСРП-София“ относно необходимостта от заплащане на извършените разходи за охрана на сграда за нуждите на СРС и СРП, находяща се на бул. “Ген. М. Д. Скобелев“ № 23.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

2.1. ПРИЕМА за сведение доклада на инж. Дениза Павлова във връзка с писмо рег. № ВСС-3579/11.07.2017 г. от упълномощен представител на „Консорциум „РСРП – София”” и писмо рег. № ВСС-8348/07.07.2017 г. от и.ф. заместник-председателя на Софийски районен съд.
2.2. По устна информация от Строителя към днешна дата средствата за охрана на сградата за първото шестмесечие са изплатени.

3. ОТНОСНО: Непотърсено писмо от арх. Димитър Петров – управител на „Диастил” ЕООД и автор на инвестиционен проект за обект: „Пристройка, надстройка и преустройство на сградата на Районен съд гр. Пещера”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

3.1. Да се изпрати за втори път писмото до Димитър Петров – управител на „Диастил” ЕООД и автор на инвестиционен проект за обект: „Пристройка, надстройка и преустройство на сградата на Районен съд гр. Пещера”.

4. ОТНОСНО: Изработване на документация за възлагане на обществена поръчка да строително-монтажни работи за обект „Основен ремонт по преустройство на част от обществена сграда на пл.“Акад. Николай Хайтов“ № 8, гр. Асеновград“, писмо вх. рег. № ВСС-9471/10.07.2017г.   
Приложение: Доклад от инж. Добромира Димитрова – главен експерт и и.д. директор на дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

4.1. ПРИЕМА доклада на инж. Добромира Димитрова – главен експерт и и.д. директор на дирекция „Управление на собствеността на съдебната власт”.
4.2. ПРИЕМА за целесъобразно извършването на разход в размер на 2 500 лв. с включено ДДС за възлагане на услуга – изработване на документация по ЗОП за провеждане на обществена поръчка с предмет „Основен ремонт по преустройство на част от обществена сграда на пл. „Акад. Николай Хайтов” № 8, гр. Асеновград”, консултиране на Възложителя по време на цялата процедура, включително осигуряване на експерт за участие в комисията за избор на Изпълнител.
Разходът за извършване на услугата не е капиталов и следва да се предвиди по § 10 „Издръжка”.
4.3. ИЗПРАЩА искането на Комисия „Бюджет и финанси”, за корекция на бюджета на Районен съд гр. Асеновград.

5. ОТНОСНО: Съгласуване на документация за провеждане на обществена поръчка с предмет „Основен ремонт на отоплителна инсталация на Съдебна палата гр. Търговище“   
Приложение: Доклад от инж. Добромира Димитрова – главен експерт и и.д. директор на дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

5.1. СЪГЛАСУВА документация за провеждане на  обществена поръчка за избор на изпълнител за обект „Проектиране и изпълнение на строителство – Основен ремонт на отоплителна инсталация на Съдебна палата гр. Търговище” с направените уточнения и препоръки в становището на експертите в отдел „Инвестиции и строителство” на дирекция УССВ.
	5.2. Изпраща решението, ведно със становището от  експертите в отдел „Инвестиции и строителство” на дирекция УССВ.

6. ОТНОСНО: Писмо от Главна дирекция „Охрана” към Министерство на правосъдието с информация за неработещи системи за видеонаблюдение, СОТ, пожароизвестяване и контрол на достъпа в сградата на имот на ул. „Черковна” № 90.
Приложение: Доклад от инж. Димитър Шиклев – главен експерт в дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

6.1. ОДОБРЯВА протокола от работна група с представители на дирекция „Управление на собствеността на съдебната власт”, Главна дирекция „Охрана” и Държавна комисия по сигурността на информацията за установяване на наличността, вида, състоянието и разпределението на системите за сигурност и охрана в имота на ул. „Черковна” № 90, назначена със заповед № 95-00-254/17.10.2016 г. на Главния секретар на ВСС.
6.2. ИЗПРАЩА протокола с направените предложения на председателя на Специализирания наказателен съд, за действия по компетентност.

7. ОТНОСНО: Искане за сключване на нови договори за недвижими имоти – частна държавна собственост, представляващи гаражни клетки № 5 и № 6, гр. Русе, ул. „Муткурова” № 30, за нуждите на Окръжна и районна прокуратура гр. Русе.
Приложение: Доклад от Анжела Цветанова – младши експерт икономист в дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

ПРЕДЛАГА на Пленума на Висшия съдебен съвет да вземе следното решение:
1.	ДАВА СЪГЛАСИЕ да бъдат предоставени безвъзмездно за управление на Висш съдебен съвет недвижими имоти – частна държавна собственост, представляващи гаражни клетки с № 5 и № 6, гр. Русе, ул. „Муткурова” № 30, за нуждите на Окръжна прокуратура гр. Русе и Районна прокуратура гр. Русе.
2.	УПЪЛНОМОЩАВА представляващия Висшия съдебен съвет да сключи договори с Областния управител на област Русе за безвъзмездно предоставяне за управление на имотите по т. 1
3.	Настоящото решение да се изпрати на областния управител на област Русе с оглед предприемане на съответните действия по реда на Закона за държавната собственост и Правилника за прилагане на Закона за държавната собственост.
4.	ВНАСЯ предложението в редовно заседание на Пленума на Висшия съдебен съвет, насрочено за 27.07.2017 г.

8. ОТНОСНО: Предложение за иницииране на процедура за безвъзмездно предоставяне право на собственост върху имот – частна общинска собственост, находящ се в гр. Чирпан, бул. „Георги Димитров” № 28, на Висш съдебен съвет.
Приложение: Доклад от Надя Горгорова – младши експерт икономист в дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

ПРЕДЛАГА на Пленума на Висшия съдебен съвет да вземе следното решение:
1.	ДАВА СЪГЛАСИЕ за безвъзмездно придобиване правото на собственост върху недвижим имот - частна общинска собственост, актуван с АЧОС № 86/05.03.1998 г., представляващ триетажна масивна сграда, състояща се от 5 стаи, кухня и сервизни помещения на всеки етаж с площ 162 кв.м., намиращ се в гр. Чирпан, бул. „Георги Димитров” № 28, кв. 119, пл. № 2007, УПИ – п-л І.
2.	ВЪЗЛАГА на дирекция „Управление на собствеността на съдебната власт” да предприеме необходимите действия.
3.	ВНАСЯ предложението в редовно заседание на Пленума на Висшия съдебен съвет, насрочено за 27.07.2017 г. 

9. ОТНОСНО: Решение по т. 8 от протокол № 36/28.06.2017 г. от заседание на Комисия „Управление на собствеността” към Пленума на Висшия съдебен съвет.
Приложение: Доклад от Лидия Кирилова – главен експерт в дирекция „Управление на собствеността на съдебната власт” и становище от Диляна Янкова – старши експерт в дирекция „Правна”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

9.1. Във връзка с решение на комисия „Бюджет и финанси“ по т.32 на протокол № 25/05.07.2017г. изпраща преписката на Комисия по правни и институционални въпроси към Пленума на ВСС, за становище.

10. ОТНОСНО: Изпълнение на решение по т. 13 от протокол № 33/07.06.2017 г. на КУС, във връзка с искане на председателя на Районен съд гр. Казанлък за осигуряване на средства за обособяване на работни места чрез преграждане на съществуващи помещения и част от фоайе, ползвани от съда, в Съдебна палата гр. Казанлък.
Приложение: Доклад от инж. Добромира Димитрова – главен експерт и и.д. директор на дирекция „Управление на собствеността на съдебната власт” и инж. Дениза Павлова – главен експерт и и.д. началник на отдел „Инвестиции и строителство”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

10.1. Извършването на разход за текущ ремонт за частично вътрешно преустройство в Съдебна палата гр. Казанлък съгласно изготвен инвестиционен проект е целесъобразен и необходим. Стойността му е определена на 23 720,00 лв. с включено ДДС, която сума включва 23 000 лв. с ДДС за строително-монтажните работи и 720 лв. за проекта.
10.2. ИЗПРАЩА решението по т. 10 от настоящия протокол на Комисия „Бюджет и финанси”, за съгласуване на корекцията на бюджета на Районен съд гр. Казанлък.

11. ОТНОСНО: Предложение за извършване на текущ ремонт в сграда за нуждите на Висш съдебен съвет, находяща се на „ул. „Екзарх Йосиф“ №12, гр.София.  
Приложение: Доклад от инж. Дениза Павлова – главен експерт и и.д. началник на отдел „Инвестиции и строителство”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

11.1. Извършването на строително-ремонтните дейности по вътрешно боядисване на стени и тавани на помещенията в сградата на ул. „Екзарх Йосиф” № 12, гр. София е целесъобразно. Разходът определен за цялата сграда, на база средни цени в строителството е 87 000 лв. с ДДС, а разхода определен за сутерен, 4-и и 5-и етаж е 42 000 лв. с ДДС.
11.2. ИЗПРАЩА решението на главния секретар за разпореждане.
11.3. ИЗПРАЩА решението по т. 11 от настоящия протокол на Комисия „Бюджет и финанси”, за сведение.

12. ОТНОСНО: Предложение за извършване на текущ ремонт на четири броя ведомствени жилища.
Приложение: Доклад от инж. Добромира Димитрова – главен експерт и и.д. директор на дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	12.1. Извършването на разход в размер на 34 880 лв. с вкл. ДДС за текущ ремонт на четири броя ведомствени жилища на територията на гр. София, а именно: апартамент на ул. „Велики прелом“ № 12, ж.к. „Павлово-Бъкстон“; апартамент № 95 в ж.к. „Люлин“, бл.722, вх.Д, ет.IV; апартамент № 66 в зона Б-18, бл.1-2, вх.А, ет. XIV и апартамент № 19 в р-н „Люлин“, бл.634, вх.Б, ет.I-ви, е необходим и целесъобразен.
		12.2. Изпраща решението по т. 12 от настоящия протокол на комисия „Бюджет и финанси“, за съгласуване наличието на финансов ресурс.
		12.3. Настоящото решение отменя решение на комисията, взето по т. 4 на протокол № 34/14.06.2017г.

		Предлага на Пленума на Висшия съдебен съвет да вземе следното решение:
		1. ОДОБРЯВА възлагането по реда на чл. 20, ал. 3, т. 1 от ЗОП на обществена поръчка с предмет „Строителни и монтажни работи за изпълнение на текущ ремонт на четири броя ведомствени жилища на територията на гр. София”, а именно: апартамент на ул. „Велики прелом“ № 12, ж.к. „Павлово-Бъкстон“; апартамент № 95 в ж.к. „Люлин“, бл. 722, вх. Д, ет. IV; апартамент № 66 в зона Б-18, бл. 1-2, вх. А, ет.  XIV и апартамент № 19 в р-н „Люлин“, бл.634, вх. Б, ет. I-ви“ на стойност 34 880 лв. с вкл. ДДС;
2. УПЪЛНОМОЩАВА представляващия Висшия съдебен съвет да организира и проведе обществена поръчка с предмета по т. 1, както и да сключи договор с определения изпълнител или да прекрати процедурата.
3. ВНАСЯ точката на редовно заседание на Пленума на Висшия съдебен съвет.

13. ОТНОСНО: Искане от председателя на Административен съд гр. Пазарджик за отпускане на средства за изготвяне на документация за възлагане на обществена поръчка за проектиране и строителство на сграда за нуждите на Административен съд гр. Пазарджик, Окръжна прокуратура гр. Пазарджик и Районна прокуратура гр. Пазарджик.
Приложение: Доклад от инж. Дениза Павлова – главен експерт и и.д. началник на отдел „Инвестиции и строителство”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

13.1. Исканият разход в размер на 6 000,00 лв. за изготвяне на документация за обществена поръчка е завишен. Цената за изготвяне на пакетна документация е определена на 4 000,00 лв. Разходът за извършване на услугата не е капиталов и следва да се предвиди по § 10-00 „Издръжка”.
13.2. ИЗПРАЩА решението по т. 13 от настоящия протокол на Комисия „Бюджет и финанси”, за корекция на бюджета на Административен съд гр. Пазарджик.

14. ОТНОСНО: Искане от председателя на Административен съд гр. Стара Загора за отпускане на средства за извършен авариен ремонт на отоплителна система, и за отстраняване пораженията от аварията, на стойност 1 151,76 лв. с ДДС.
Приложение: Доклад от инж. Димитър Шиклев – главен експерт в дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

14.1. Извършването на разход за авариен текущ ремонт на отоплителна система и поражения от аварията в Административен съд гр. Стара Загора е целесъобразно. Стойността на разхода е определена на 1 152,00 лв. с ДДС, съгласно приложените оферти.
14.2. ОДОБРЯВА писмо до изпълнителния директор на „АЛФАТЕКС Л” ЕАД – изпълнител на обекта.
14.2. ИЗПРАЩА решението по т. 14 от настоящия протокол на Комисия „Бюджет и финанси”, за корекция на бюджета на Административен съд гр. Стара Загора.

15. ОТНОСНО: Искане от председателя на Окръжен съд гр. Видин за отпускане на средства за подмяна на повредени стъклопакети на стойност 2 500 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

15.1. Извършването на разход за текущ ремонт – подмяна на стъклопакети с нарушена херметичност в Окръжен съд гр. Видин е необходимо. Стойността на разхода е определена на 2 490,00 лв. с ДДС, съгласно най-ниската оферта.
15.2. ИЗПРАЩА решението по т. 15 от настоящия протокол на Комисия „Бюджет и финанси”, за корекция на бюджета на Окръжен съд гр. Видин.

16. ОТНОСНО: Искане от председателя на Районен съд гр. Девин за отпускане на допълнителни средства за довършителни работи по основен ремонт на фасадата и покрива на съдебната сграда, находяща се на ул. „Ал. Костов” № 8, гр. Девин.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

16.1. Исканият разход в размер на 3 334,00 лв. е необходим и целесъобразен. Средствата са за допълнителни, непредвидени СМР по фасада и покрив на сградата на Районен съд гр. Девин и следва да се предвидят по § 51-00 „Основен ремонт на дълготрайни материални активи”. Средствата са определени на база одобрени от възложителя анализни цени.
16.2. ИЗПРАЩА решението по т. 16 от настоящия протокол на Комисия „Бюджет и финанси”, за корекция на бюджета на Районен съд гр. Девин.

17. ОТНОСНО: Искане от председателя на Районен съд гр. Исперих за осигуряване на средства за текущ ремонт на канцеларии и санитарно помещение.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

17.1. Извършването на разход от Районен съд гр. Исперих за текущ ремонт на санитарни помещения и канцеларии е необходим и целесъобразен. Стойността на разхода е определена на 8 882,00 лв. с ДДС, на база най-ниска цена от приложените оферти.
17.2. ИЗПРАЩА решението по т. 17 от настоящия протокол на Комисия „Бюджет и финанси”, за корекция на бюджета на Районен съд гр. Исперих.

18. ОТНОСНО: Искане от председателя на Районен съд гр. Поморие за отпускане на средства за текущ ремонт на съдебна зала, електроинсталация и обзавеждане на същата, както и за извършена експертиза за необходимите дейности на обща стойност 19 336 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

18.1. Извършването на разход за текущ ремонт на съдебна зала /11 456 лв./, електроинсталация /1 200 лв./ и обзавеждане на същата /6 480 лв./ в Районен съд гр. Поморие е целесъобразно. Стойността на разхода е определена на 19 136,00 лв. с ДДС, съгласно най-ниските оферти. Разходът за извършената експертиза е за сметка на утвърдения бюджет на съда за 2017 г.
18.2. ИЗПРАЩА решението по т. 18 от настоящия протокол на Комисия „Бюджет и финанси”, за корекция на бюджета на Районен съд гр. Поморие.

19. ОТНОСНО: Писмо рег. № ВСС-9700/12.07.2017 г. от председателя на Районен съд гр. Сандански, във връзка с осигуряване на средства по параграф 51-00 „Основен ремонт на ДМА“ за възлагане на инвеститорски контрол.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

19.1. Исканият разход за консултантска услуга на обект „Изграждане на пожароизвестителна инсталация в сградата на Районен съд Сандански” е завишен, съгласно препоръчителните цени за строителни консултанти. 
Приема за целесъобразно извършването на разход за консултантската услуга в размер на 800 лв. Разходът за извършване на услугата е капиталов и следва да се предвиди по параграф 51-00 „Основен ремонт на ДМА“.
19.2. ИЗПРАЩА решението по т. 19 от настоящия протокол на комисия „Бюджет и финанси“, за корекция на бюджета на Районен съд Сандански.
19.3. ВЪЗЛАГА на дирекция „УССВ“ да уведоми изпълнителя по договор за изготвянето на документацията за провеждане на обществена поръчка за пожароизвестяване за отпадането на обект: „Изграждане на пожароизвестяване в сградата на Районен съд Сандански“.

20. ОТНОСНО: Искане от председателя на Районен съд гр. Силистра за отпускане на средства за текущ ремонт на сервизни помещения, боядисване на кабинети и обзавеждане на бюро „Съдимост”, на обща стойност 25 000 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

20.1. Извършването на разход за текущ ремонт на сервизни помещения и боядисване на 15 бр. помещения /17 962 лв./, и обзавеждане на бюро „Съдимост” /2 900 лв./ в сградата на Районен съд гр. Силистра е целесъобразно. Стойността на разхода е определена на 20 862 лв. с ДДС, съгласно предоставените оферти. 
20.2. ИЗПРАЩА решението по т. 20 от настоящия протокол на Комисия „Бюджет и финанси”, за корекция на бюджета на Районен съд гр. Силистра.

21.1. ОТНОСНО: Доклада на Димитър Тончев – главен секретар на ВСС и председател на жилищна комисия към Пленума на ВСС относно протокол от проведено заседание на Жилищната комисия към Пленума на Висшия съдебен съвет от 14.07.2017 г.
 
21. 2. ОТНОСНО: Доклад на Димитър Тончев – главен секретар на ВСС и председател на Жилищна комисия към Пленума на ВСС относно настаняване във ведомствено жилище, предоставено за стопанисване  на Прокуратурата на Република България.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

21.1. ПРИЕМА протокол на Жилищната комисия към Пленума на Висшия съдебен съвет от заседание, проведено на 14.07.2017 г., като по т. 17 УКАЗВА на жилищната комисия да проведе класиране между кандидатите с редовни документи за настаняване във ведомствено жилище, предоставено за стопанисване на Прокуратурата на Република България, за нуждите на Бюрото по защита при главния прокурор, с оглед освобождаване на жилището от предишния наемател.

22. ОТНОСНО: Прекратяване на договор за наем на ведомствено жилище в  гр. Перник, ул. „Епископ Киприян“, бл. 2, ет. 9, ап. 33.
Приложение: Доклад от Анжела Цветанова – младши експерт икономист в дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

22.1. ПРИЕМА направените предложения в доклада за освобождаване на апартамент № 33, гр. Перник, ул. „Епископ Киприян”, бл. 2, ет. 9, предаване на жилището на 31.07.2017 г. и проект на уведомително писмо до Ирена Красимирова Здравкова – административен секретар на отдел „Надзор и законност” във ВАП.
22.2. ОПРЕДЕЛЯ Надежда Петрова – старши експерт в дирекция „Управление на собствеността на съдебната власт” и Надя Горгорова – младши експерт в дирекция „Управление на собствеността на съдебната власт”, и резервен член – Анжела Цветанова – младши експерт в дирекция „Управление на собствеността на съдебната власт”, да приемат апартамент № 33, гр. Перник, ул. „Епископ Киприян”, бл. 2, ет. 9 от наемателя. За приемателно-предавателните действия да съставят и подпишат протокол, отразяващ действителното състояние на имота. Оригиналният екземпляр от протокола и ключовете на жилището да се приложат към досието на имота, съхраняващо се в дирекция „Управление на собствеността на съдебната власт”. Копие от протокола да се изпрати на дирекция „Финанси и бюджет”, за сведение.
	22.3. Одобрява писмото до Ирена Здравкова – административен секретар в отдел „Надзор за законност”, ВАП.

23. ОТНОСНО: Прекратяване на договор за наем на ведомствено жилище в гр. София, р-н „Красно село”, ул. „Топли дол” № 1А, ап. 9.
Приложение: Доклад от Анжела Цветанова – младши експерт икономист в дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

23.1. Да се изиска от дирекция „Дисциплинарна дейност” в АВСС справка относно наличието на административно производство по жалба на Светлозар Кастов срещу решение по протокол № 18/26.10.2016 г. на Прокурорската колегия на ВСС.

24. ОТНОСНО: Изпълнение на договор рег. № ВСС-7287/31.05.2017 г. с предмет: „Реконструкция и ремонт на аварирала пристройка и основна сграда на Съдебна палата, гр. Карлово, ул. „Димитър Събев“ № 4“. 
Приложение: Доклад от инж. Дениза Павлова – главен експерт и и.д. началник на отдел „Инвестиции и строителство”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

24.1.	ПРИЕМА представения инвестиционен проект във фаза „Технически проект“, ведно с проектно-сметната документация и комплексен доклад за оценка по чл.142,ал.4, ал.5 от ЗУТ за съответствие на инвестиционния проект със съществените изисквания към строежите за обект: „Реконструкция и ремонт на аварирала пристройка и основна сграда на Съдебна палата, гр. Карлово, ул. „Димитър Събев“ № 4“ и РАЗРЕШАВА представянето му на Главния архитект на гр.Карлово за издаване на разрешение за строеж.

24.2.	УПЪЛНОМОЩАВА инж. Дениза Павлова – главен експерт и и.д.началник на отдел „Инвестиции и строителство“, да съгласува инвестиционния проект от името на Възложителя.

25. ОТНОСНО: Предписание от ДАНС за осигуряване на помещение по ЗЗКИ в Районен съд гр. Балчик.
Приложение: Доклад от Владимир Димитров – старши експерт, юрисконсулт в дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

25.1. ОДОБРЯВА проект на писмо до председателя на Районен съд гр. Балчик.

26. ОТНОСНО: Проекти на писма, изготвени в изпълнение на решение на Комисия „Управление на собствеността”, взето по протокол № 37/05.07.2017 г., т. 20.2.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

26.1. ОДОБРЯВА проекти на писма до кмета на Столична община, кмета на община „Изгрев – СО” и „Изток – Парксайд” ЕООД, изготвени в изпълнение на решение на Комисия „Управление на собствеността”, взето по протокол № 37/05.07.2017 г., т. 20.2, които да се подпишат от председателя на КУС след приемане на решение от Пленума на ВСС.

ДОПЪЛНИТЕЛНИ:

27. ОТНОСНО: Предложение за вътрешно-компенсирана корекция по параграф 51-00 „Основен ремонт на дълготрайни материални активи“ от инвестиционната програма на ВСС за 2017 г. на органите на съдебната власт. 

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

27.1. УТВЪРЖДАВА актуализирано поименно разпределение на разходите по § 51-00 „Основен ремонт на дълготрайни материални активи“, на органите на съдебната власт за 2017 г., в рамките на утвърдения бюджет, съгласно приложения неразделна част от решението .
27.2 ИЗПРАЩА актуализирано поименно разпределение на разходите на Комисия „Бюджет и финанси“, за съгласуване.
27.3 ПРЕДЛАГА на Комисия „Бюджет и финанси“ съвместно с Комисия „Управление на собствеността да внесе така направеното предложение за одобрение в Пленума на Висшия съдебен съвет.

28. ОТНОСНО: Осигуряване на средства за подмяна на подови настилки, боядисване на стени и тавани в кабинети и коридор в Съдебна палата гр. Провадия (9 300.00 лв. с ДДС), писмо вх. рег. № ВСС-7108/30.05.2017г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

28.1. Извършването на разход за текущ ремонт, представляващ подмяна на подови настилки, боядисване на стени и тавани в 7 (седем) кабинета и 1 (един) коридор в административната сграда на Районен съд – Провадия, в размер на 9300,00 лв. с вкл. ДДС, е целесъобразен и необходим. Стойността му е определена съгласно най-ниската оферта.
28.2. ИЗПРАЩА решението на комисия „Бюджет и финанси“ за съгласуване на корекцията на бюджета на Районен съд-Провадия.

                                                  ПРЕДСЕДАТЕЛ 
			      	        НА КОМИСИЯТА: /П/

								МИХАИЛ КОЖАРЕВ